
REFERAT

privind garantarea unui credit bancar de către S.C. Compania Locală de Termoficare Colterm S.A. cu imobilele, din sediul secundar al societăţii, situate în Timişoara str. Piatra Craiului nr.3 

Având în vedere contextul actual, în care creşterea continuă de preţ a combustibililor, a energiei electrice şi a a serviciilor conduce inevitabil la majorarea preţului de producţie ,transport şi distribuţie a energiei termice, se impune eficientizarea activitaţii  S.C. Colterm S.A. prin implementarea unui amplu program de diversificare şi rentabilizare a producţiei.


În acest sens compania de termoficare, în colaborare cu executivul primăriei, a prezentat Consiliului Local Timişoara intenţia sa de a deveni şi un important producător de energie electrică, capabil să alimenteze consumatorii locali de utilităţi publice, speculând astfel oportunităţile  datorate conjuncturii regionale şi locale,.


Materializarea acestor intenţii a început încă din anul 2003 când prin H.C.L. nr. 163 şi 243 s-a aprobat ,, Conceptul privind sistemul de termoficare al municipiului Timişoara” şi „ Intenţia companiei Colterm de asociere sau finanţare a lucrărilor de modernizare la C.E.T. -Sud”.
Studiul de fezabilitate privind extinderea cu unităţi moderne de producere a energiei termice şi electrice aprobat prin H.C.L. nr.170 din 21.12.2004 a cristalizat, din punct de vedere tehnic, proiectul prin care compania Colterm , corect susţinută financiar şi logistic de municipalitate, poate deveni un important producător de energie în cogenerare (termică şi electrică). 

Pentru efectuarea lucrărilor ce au fost demarate încă din toamna acestui an cu finanţare de la guvern sau surse proprii ale societăţii, consiliul local a aprobat prin H.C.L. nr. 421/2005 lista cu obiectivele de investiţii care puse în operă vor situa capacităţile de producţie la nivelul de dotare capabil să ofere eficenţă la standard european. 
 De asemenea studiile de fezabilitate aprobate prin H.C.L. nr 164-172/ 21.12.2004 completează strategia municipalităţii în cea ce priveşte necesarul de investiţii  la nivelul  centralelor termice, pentru trecerea  la faza doua energetică ( producţia în cogenerare).   
Este cunoscut faptul că deşi investiţiile cuprinse în B.V.C. au fost aprobate de către Consiliul Local Timişoara prin H.C.L. nr. 28/ 22. 02.2005 lipsa de disponibil în cont , datorată caracterului sezonier al activităţii companiei, determină nevoia accesării unor credite bancare pentru care băncile comerciale solicită constituirea unor garanţii imobiliare (construcţii,terenuri). 
Astfel  pentru achiziţionarea unei turbine cu aburi de 200 kw electric, ce va fi instalată la C.E.T.- Centru, sursa de finanţare identificată de conducerea S.C.Colterm S.A.  a fost un credit bancar obţinut în codiţii avantajoase  pentru care însă instituţia financiară  solicită garanţii imobiliare.    

În sensul constituirii acestor garanţii soluţia optimă o reprezintă imobilele, din sediul secundar al S.C.ColtermS.A.,situate în Timişoara str. Piatra Craiului nr 3 identificate după cum urmează:
-teren cu cladire-situat în Timisoara str. Piatra Craiului nr.3, identificat conform C.F. nr. 16439, numarul cadastral 1179, 1181, 1185 etc/6, compusă din teren în suprafata de 244 mp si constructie în regim de P+M ;


-teren cu cladire -situat în Timisoara str.Piatra Craiului nr.3, identificat conform C.F. nr. 126169, numarul cadastral 1179-1181, 1185, 1189/1, 1179-1181, 1185, 1189-1190/5, 1182, 1187-188/3/2 compusa din teren în suprafata de 104 mp si constructie în regim de P+E+M.
 

Considerăm că  achiziţionarea turbinei cu abur  va consolida compania din punct de vedere al dotărilor  necesare competiţiei de eficientizare a producţiei energetice, motiv pentru care  propunem Consiliului Local Timişoara, în calitatea sa de acţionar unic al Companiei Locale de Termoficare „ Colterm” S.A.,adoptarea unei hotărâri  prin care să aprobe  opţiunea executivului primăriei şi a conducerii S.C. „Colterm” S.A.exprimată în referatul inregistrat cu nr.RE 2005-001977 din 04.10.2005.

